title: 2010/804/EU: Az Európai Parlament és a Tanács határozata ( 2010. december 15. ) az Európai Unió Szolidaritási Alapjának az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontja alapján történő igénybevételéről

text:
               28.12.2010

               HU

               Az Európai Unió Hivatalos Lapja

               L 342/16

         AZ EURÓPAI PARLAMENT ÉS A TANÁCS HATÁROZATA
   (2010. december 15.)
   az Európai Unió Szolidaritási Alapjának az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontja alapján történő igénybevételéről
   (2010/804/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 26. pontjára,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (2),
   tekintettel az Európai Bizottság javaslatára,
   mivel:

               (1)

               Az Európai Unió Szolidaritási Alapot (a továbbiakban: Alap) hozott létre, hogy kifejezze szolidaritását a katasztrófák által sújtott régiók lakosságával szemben.

               (2)

               A 2006. május 17-i intézményközi megállapodás az Alap igénybevételét évi 1 milliárd EUR felső korlátig engedélyezi.

               (3)

               A 2012/2002/EK rendelet tartalmazza az Alap igénybevételére vonatkozó rendelkezéseket.

               (4)

               Portugália az Alap igénybevételére irányuló kérelmet nyújtott be a Madeira szigetén történt földcsuszamlások és áradás okozta katasztrófával kapcsolatban.

               (5)

               Franciaország az Alap igénybevételére irányuló kérelmet nyújtott be a Xynthia nevű vihar által okozott katasztrófával kapcsolatban,

         ELFOGADTA EZT A HATÁROZATOT:
   1. cikk
   Az Európai Unió 2010. évi általános költségvetésének keretein belül igénybe kell venni a Szolidaritási Alapot, hogy a 66 891 540 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2010. december 15-én.

            az Európai Parlament részéről

            az elnök

         J. BUZEK

            a Tanács részéről

            az elnök

         O. CHASTEL

      (1)  HL C 139., 2006.6.14., 1. o.

      (2)  HL L 311., 2002.11.14., 3. o.


title: 2013/344/EU: A Bizottság elnökével közös megegyezés alapján hozott Tanácsi határozat ( 2013. július 1. ) az Európai Bizottság egy tagjának kinevezéséről

text:
               2.7.2013

               HU

               Az Európai Unió Hivatalos Lapja

               L 183/10

         A Bizottság elnökével közös megegyezés alapján hozott
   TANÁCSI HATÁROZAT
   (2013. július 1.)
   az Európai Bizottság egy tagjának kinevezéséről
   (2013/344/EU)
   AZ EURÓPAI UNIÓ TANÁCSA,
   tekintettel a Horvát Köztársaság csatlakozási okmányára és különösen annak 21. cikkére,
   tekintettel az Európai Parlament véleményére (1),
   ELFOGADTA EZT A HATÁROZATOT:
   1. cikk
   A Tanács José Manuel DURÃO BARROSO-val, a Bizottság elnökével közös megegyezés alapján Neven MIMICA-t nevezi ki a Bizottság tagjává a 2013. július 1-jétől2014. október 31-ig terjedő időtartamra.
   2. cikk
   Ez a határozat az elfogadásának napján lép hatályba.

      Kelt Brüsszelben, 2013. július 1-jén.

            a Tanács részéről

            az elnök

         L. LINKEVIČIUS

      (1)  A 2013. június 12-i vélemény (a Hivatalos Lapban még nem tették közzé).


title: Az Európai Parlament (EU) 2017/1636 határozata (2017. április 27.) az Európai Elektronikus Hírközlési Szabályozók Testületének Hivatala 2015-ös pénzügyi évre szóló költségvetésének végrehajtására vonatkozó mentesítésről

text:
               29.9.2017

               HU

               Az Európai Unió Hivatalos Lapja

               L 252/166

         AZ EURÓPAI PARLAMENT (EU) 2017/1636 HATÁROZATA
   (2017. április 27.)
   az Európai Elektronikus Hírközlési Szabályozók Testületének Hivatala 2015-ös pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Elektronikus Hírközlési Szabályozók Testületének Hivatala 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Elektronikus Hírközlési Szabályozók Testületének Hivatala 2015-ös pénzügyi évre vonatkozó éves beszámolójáról szóló jelentésére, a testület válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a Hivatal 2015-ös pénzügyi évre szóló költségvetésének végrehajtása tekintetében az Európai Elektronikus Hírközlési Szabályozók Testületének Hivatala irányítóbizottságának adandó mentesítésről szóló, 2017. február 21-i tanácsi ajánlásra (05873/2017 – C8-0076/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Elektronikus Hírközlési Szabályozók Testületének (BEREC) és Hivatalának létrehozásáról szóló 2009. november 25-i 1211/2009/EK európai parlamenti és tanácsi rendeletre (4) és különösen annak 13. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére (A8-0143/2017),

               1.

               mentesítést ad az Európai Elektronikus Hírközlési Szabályozók Testületének Hivatala irányítóbizottsága számára a Testület 2015-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Elektronikus Hírközlési Szabályozók Testületének Hivatala irányítóbizottságának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 22. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 337., 2009.12.18., 1. o.

      (5)  HL L 328., 2013.12.7., 42. o.


title: Az Európai Parlament és a Tanács (EU) 2015/1179 határozata (2015. július 8.) az Európai Globalizációs Alkalmazkodási Alap igénybevételéről (EGF/2015/000 TA 2015 – Technikai segítségnyújtás a Bizottság kezdeményezésére)

text:
               18.7.2015

               HU

               Az Európai Unió Hivatalos Lapja

               L 192/11

         AZ EURÓPAI PARLAMENT ÉS A TANÁCS (EU) 2015/1179 HATÁROZATA
   (2015. július 8.)
   az Európai Globalizációs Alkalmazkodási Alap igénybevételéről (EGF/2015/000 TA 2015 – Technikai segítségnyújtás a Bizottság kezdeményezésére)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 11. cikke (2) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy támogatást nyújtson a globalizáció hatására a világkereskedelemben bekövetkezett fő strukturális változások, a folytatódó pénzügyi és gazdasági világválság vagy egy újabb pénzügyi és gazdasági világválság következtében elbocsátott munkavállalóknak és önálló vállalkozóknak a munkaerőpiacon történő újbóli beilleszkedéshez.

               (2)

               Az EGAA maximális éves összege (2011-es árakon számítva) az 1311/2013/EU, Euratom tanácsi rendelet (3) 12. cikkében meghatározottaknak megfelelően 150 millió EUR.

               (3)

               Az 1309/2013/EU rendelet értelmében a Bizottság kezdeményezésére az EGAA maximális éves összegének 0,5 %-a vehető igénybe minden évben technikai segítségnyújtásra.

               (4)

               Az EGAA-t ezért technikai segítségnyújtás érdekében a Bizottság kezdeményezésére igénybe kell venni,

         ELFOGADTA EZT A HATÁROZATOT:
   1. cikk
   Az Európai Unió 2015. évi általános költségvetésének keretein belül az Európai Globalizációs Alkalmazkodási Alapból 630 000 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Strasbourgban, 2015. július 8-án.

            az Európai Parlament részéről

            az elnök

         M. SCHULZ

            a Tanács részéről

            az elnök

         N. SCHMIT

      (1)  HL L 347., 2013.12.20., 855. o.

      (2)  HL C 373., 2013.12.20., 1. o.

      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


title: 2004/515/EK:A Tanács határozata (2004. június 14.) a Bosznia-Hercegovinával létrehozott európai partnerség elveiről, prioritásairól és feltételeiről

text:
               22.6.2004

               HU

               Az Európai Unió Hivatalos Lapja

               L 221/10

      A TANÁCS HATÁROZATA

   (2004. június 14.)
   a Bosznia-Hercegovinával létrehozott európai partnerség elveiről, prioritásairól és feltételeiről
   (2004/515/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a stabilizációs és társulási folyamat keretében európai partnerségek létrehozásáról szóló, 2004. március 22-i 533/2004/EK tanácsi rendeletre (1) és különösen annak 2. cikkére
   tekintettel a Bizottság javaslatára,
   mivel:

               (1)

               Az Európai Tanács 2003. június 19-20-i thesszaloniki ülésén jóváhagyta a „Thesszaloniki Cselekvési Program a Nyugat-Balkánért: az európai integráció útján” elnevezésű programot, amely az európai partnerség kidolgozását a stabilizációs és társulási folyamat intenzívebbé tételének egyik eszközeként említi.

               (2)

               Az 533/2004/EK rendelet értelmében a Tanács a Bizottság javaslata alapján minősített többséggel határoz az európai partnerségek elveiről, prioritásairól és feltételeiről, valamint azok bármely későbbi kiigazításáról. Az 533/2004/EK rendelet szintén kimondja, hogy az európai partnerségek végrehajtásának figyelemmel kísérése a stabilizációs és társulási folyamat keretében kialakított mechanizmusok – nevezetesen az éves jelentések – révén biztosított.

               (3)

               A Bizottság 2003-as megvalósíthatósági tanulmánya és 2004-es éves jelentése elemzi Bosznia-Hercegovinának az Európai Unióba történő további integrációja érdekében tett előkészületeit, és megjelöli a további feladatok elsődleges területeit.

               (4)

               Az Európai Unióba történő további integráció előkészítése érdekében Bosznia-Hercegovina részletes ütemtervet dolgoz ki azon intézkedésekről, amelyeket e cél elérése érdekében megtenni szándékozik,

         A KÖVETKEZŐKÉPPEN HATÁROZOTT:
   1. cikk
   Az 533/2004/EK rendelet 1. cikkével összhangban a Bosznia-Hercegovinával létrehozott európai partnerség elveit, prioritásait és feltételeit e határozat melléklete határozza meg, amely e határozat szerves részét képezi.
   2. cikk
   Az európai partnerség végrehajtását a stabilizációs és társulási folyamat keretében kialakított mechanizmusok révén kell ellenőrizni.
   3. cikk
   E határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Luxemburgban, 2004. június 14-én.

            a Tanács részéről

         B. COWEN

            az elnök

      (1)  HL L 86., 2004.3.24., 1. o.

      MELLÉKLET
      1.   BEVEZETÉS
      A Thesszaloniki Cselekvési Program meghatározza a stabilizációs és társulási folyamat intenzívebbé tételének módjait és eszközeit, többek között az európai partnerség bevezetése révén.
      A Bizottság éves jelentése alapján a Bosznia-Hercegovinával létrehozott európai partnerség célja, hogy az Európai Unióhoz egy összefüggő rendszer keretében való közeledésre irányuló erőfeszítések támogatása jegyében meghatározzák a cselekvési prioritásokat. E prioritásokat Bosznia-Hercegovina sajátos szükségleteihez és felkészültségének adott szintjéhez kell igazítani, és szükség szerint naprakésszé kell tenni. A prioritásoknak ugyancsak figyelembe kell venniük a bosznia-hercegovinai hatóságok által tett kötelezettségvállalásokat, beleértve a középtávú fejlesztési stratégiát is. Az európai partnerség iránymutatással is szolgál a Bosznia-Hercegovinának nyújtandó pénzügyi támogatásokhoz.
      Az elvárások szerint Bosznia-Hercegovinának ki kell dolgoznia egy részletes ütemtervet arra vonatkozóan, hogy milyen módon szándékozik kezelni az európai partnerség prioritásait. Az ütemtervben fel kell tüntetni a Thesszaloniki Cselekvési Program végrehajtásának módozatait, továbbá a szervezett bűnözés és a korrupció elleni küzdelemnek a 2002-es londoni konferencián és a 2003. november 28-i brüsszeli, az EU és a nyugat-balkáni országok csúcstalálkozója keretében tartott miniszteri találkozón meghatározott prioritásait, valamint a 2003. november 5-én Belgrádban, az ohridi konferencia folytatásaként az integrált határellenőrzésről tartott találkozón az egyes nyugat-balkáni országok által előadott intézkedéseket.
      2.   ALAPELVEK
      A nyugat-balkáni országok európai felzárkózásának kerete egészen eljövendő csatlakozásukig a stabilizációs és társulási folyamat marad.
      A Bosznia-Hercegovinára vonatkozóan megállapított fő prioritások Bosznia-Hercegovinának az Európai Tanács 1993-as koppenhágai ülésén meghatározott kritériumoknak való megfelelési képességére, valamint a stabilizációs és társulási folyamathoz megállapított feltételekre, különösen a Tanács 1997. április 29-i és 1999. június 21-i és 22-i következtetéseiben meghatározott feltételekre, a 2000. november 24-i zágrábi csúcstalálkozó zárónyilatkozatának tartalmára, valamint a Thesszaloniki Cselekvési Programra vonatkoznak.
      3.   PRIORITÁSOK
      A Bizottság éves jelentésében értékeli Bosznia-Hercegovina előrehaladását, és megjelöli azokat a területeket, amelyeken az országnak növelnie kell az erőfeszítéseit. Az ebben az európai partnerségben felsorolt prioritások azon az alapon kerültek kiválogatásra, hogy Bosznia-Hercegovinától reálisan elvárható, hogy azokat az elkövetkezendő években teljesítse, vagy jelentős előrehaladást érjen el velük kapcsolatban. Meg kell különböztetni a rövid távú prioritásokat, amelyek teljesítése egy-két éven belül, illetve a középtávú prioritásokat, amelyek teljesítése három-négy éven belül várható.
      A Bizottság megvalósíthatósági tanulmányának és 2004-es éves jelentésének elemzése alapján az európai partnerség jelzi Bosznia-Hercegovina az Európai Unióba történő további integrációra való felkészülésének fő prioritási területeit.
      Emlékeztetni kell arra, hogy a jogszabályok közelítése szempontjából önmagában a közösségi vívmányoknak a nemzeti jogba történő átvétele nem elegendő; azok teljes végrehajtására is fel kell készülni.
      3.1   RÖVID TÁV
      A politikai helyzet
      Demokrácia és jogállamiság
      A választások előkészítése– Bosznia-Hercegovina teljes mértékben felel a 2004-es helyhatósági választások megszervezésért és finanszírozásáért.
      Hatékonyabb kormányzás– Végre kell hajtani a miniszterek tanácsáról szóló, és a minisztériumokról szóló törvény rendelkezéseit. A miniszterek tanácsa és a parlament üléseit megfelelő rendszerességgel kell összehívni a kormány ügyeinek mielőbbi kezelése érdekében. Biztosítani kell a miniszterek tanácsáról szóló 2002. évi törvény által létrehozott új államminisztériumok és intézmények megfelelő működését. Teljes mértékben végre kell hajtani a reformprioritásokra vonatkozó 2003–2004-es cselekvési tervet, továbbá 2004-re (és az azt követő évekre) ki kell dolgozni egy egységes, állami szintű kormányzati munkatervet, amely a politikai prioritások mellé költségvetési forrásokat rendel. (A megvalósíthatósági tanulmány ajánlása)
      A biztonsági szektorra vonatkozó reformok nyomon követése– Végre kell hajtani a védelemről szóló törvény rendelkezéseit. El kell fogadni a Hírszerzési és Biztonsági Ügynökségről szóló törvényt, és meg kell kezdeni a végrehajtását.
      Hatékonyabb közigazgatás– További erőfeszítéseket kell tenni a hatékony közigazgatás létrehozása érdekében, beleértve egy átfogó és költségbecslésre épülő, a közigazgatás reformjára vonatkozó cselekvési terv kidolgozását, amely a hatáskörök világos elválasztását (például a rendőrség és az egészségügy területén) is tartalmazza. Állami szinten és az entitások szintjén egyaránt finanszírozni kell a Közigazgatási Ügynökségeket, és együtt kell működni velük. (A megvalósíthatósági tanulmány ajánlása)
      Hatékony bírói kar– Jogszabályt kell elfogadni a bosznia-hercegovinai egységes Bírói és Ügyészi Főtanács létrehozásáról az entitások bírói karára vonatkozó kinevezési jogkör egységesítése, és a bírák függetlenségének megerősítése érdekében Bosznia-Hercegovina egész területén. Az Állami Bíróság részére megfelelő személyzeti és pénzügyi feltételeket kell biztosítani. (A megvalósíthatósági tanulmány ajánlása)
      Emberi jogok és a kisebbségek védelme
      Hatékony emberi jogi rendelkezések– El kell fogadni és hatályba kell léptetni a menekültek visszatérését támogató, hiányzó jogi szabályozást. Különösen ki kell dolgozni, el kell fogadni és végre kell hajtani egy, a Bosznia-Hercegovinai Menekült-visszatérési Alapra vonatkozó jogszabályt. Be kell fejezni az emberi jogi szervek Bosznia-Hercegovina ellenőrzése alá helyezését. Biztosítani kell az Emberi Jogi Kamara megoldatlanul maradt ügyeinek továbbvitelét, és a Kamara feladatainak az Alkotmánybíróságra való átruházását. Biztosítani kell a Bíróság megfelelő finanszírozását. Az állami ombudsman hatáskörét az egész országra ki kell terjeszteni, és előrelépéseket kell tenni az állami és az entitásbeli ombudsmanok egyesítése terén. (A megvalósíthatósági tanulmány ajánlása)
      Regionális és nemzetközi együttműködés
      A létező feltételrendszernek és a nemzetközi kötelezettségeknek való megfelelés– Teljes mértékben együtt kell működni a volt Jugoszláviában elkövetett háborús bűncselekményeket vizsgáló Nemzetközi Törvényszékkel (ICTY), különösen a Szerb Köztársaság részéről, nevezetesen azon személyeknek a Nemzetközi Törvényszék elé állításával, akik ellen háborús bűnök elkövetése miatt vádat emeltek. Le kell zárni a tárgyalási menetrend lezáratlan kérdéseit. Teljesíteni kell a dayton-párizsi békemegállapodás feltételeit. Lépéseket kell tenni az Európa Tanács által Bosznia-Hercegovina csatlakozását követően megállapított feltételek teljesítése érdekében, különösen a demokrácia és az emberi jogok terén. (A megvalósíthatósági tanulmány ajánlása)
      Gazdasági helyzet
      A szabad piacgazdaság és a strukturális reformok megléte
      A tartós makrogazdasági stabilitás biztosítása– A Nemzetközi Valutaalap (IMF) programjával összefüggésben stabil makrogazdasági rendszert kell fenntartani, és meg kell felelni a nemzetközi pénzügyi intézmények (IFI-k) feltételrendszerének.
      Az üzleti környezet javítása– Előre kell lendíteni a vállalati privatizációt. El kell fogadni és végre kell hajtani a „Bulldózer-kezdeményezés” keretei között meghatározott reformokat. Jogi szabályozást kell elfogadni a vállalatirányításra vonatkozóan.
      Megbízható statisztikák– Végre kell hajtani a statisztikáról szóló törvényt, amely egy működő, világosan körülhatárolható feladatkörrel és koordinációs mechanizmusokkal bíró statisztikai rendszer létrehozását célozza meg. (A megvalósíthatósági tanulmány ajánlása)
      Az államháztartás irányítása
      A költségvetés jogi szabályozása– El kell fogadni a többéves költségvetési tervezést és előrejelzést is szabályozó költségvetési törvényt, és meg kell kezdeni annak végrehajtását, továbbá meg kell kezdeni az egységes kormányzati elszámolás kidolgozását. (A megvalósíthatósági tanulmány ajánlása)
      Költségvetési gyakorlat– A különböző kormányzati szinteken lépéseket kell tenni a hatóságokhoz befolyó valamennyi jövedelem nyilvántartására, beleértve a támogatásokat és a nemzetközi segítségnyújtás más formáit is. (A megvalósíthatósági tanulmány ajánlása)
      EU-előírások
      Európai integráció– Biztosítani kell az Európai Integrációs Igazgatóság megfelelő és maradéktalan működését, beleértve az igazgatóság segélykoordinációs tevékenységét is. (A megvalósíthatósági tanulmány ajánlása)
      Belső piac és kereskedelem
      A nemzetközi előírások tiszteletben tartása– Biztosítani kell valamennyi megkötött szabadkereskedelmi megállapodás gyors, teljes és pontos végrehajtását.
      A bosznia-hercegovinai egységes gazdasági térség kialakítása– Létre kell hozni a Versenytanácsot. Be kell vezetni Bosznia-Hercegovina jogrendjébe a termékek kölcsönös elismerésére vonatkozó rendelkezéseket, és az ország egész területén következetes és hatékony közbeszerzési rendszert kell megvalósítani. Vissza kell vonni minden megkettőzött engedélyt és hasonló engedélyezési követelményt annak biztosítása érdekében, hogy a szolgáltatók (beleértve a pénzügyi intézményeket is) szükségtelen adminisztratív követelmények teljesítése nélkül működhessenek Bosznia-Hercegovina egész területén. Létre kell hozni egy Bosznia-Hercegovina egész területén elismert egységes üzleti nyilvántartási rendszert. (A megvalósíthatósági tanulmány ajánlása)
      Következetes kereskedelempolitika– Koherens és átfogó kereskedelempolitikát kell kialakítani, és módosítani kell a hatályos jogszabályokat a vámszabad területekre vonatkozó következetes politika biztosítása érdekében. Az export elősegítése, ugyanakkor a minőség javítása, és az egységes gazdasági térség erősítése érdekében EK-kompatibilis állami szintű igazolási és egyéb eljárásokat kell kialakítani az állati termékek kivitelére vonatkozóan, valamint létre kell hozni egy hasonló növényegészségügyi hivatalt. (A megvalósíthatósági tanulmány ajánlása)
      Vám- és adóügyi reform– Folytatni kell a Közvetettadó-politikai Bizottság ajánlásainak végrehajtását. Biztosítani kell a Közvetettadó Hivatalról szóló törvény parlament általi elfogadását, beleértve a vonatkozó végrehajtási jogszabályok elfogadását is. Biztosítani kell e jogszabályok végrehajtását, beleértve a Közvetettadó Hivatal igazgatójának kinevezését, és az új vámhatóság működését is. Előrelépéseket kell tenni a hozzáadottérték-adó (HÉA) bevezetésének előkészítése terén annak érdekében, hogy a bevezetésre határidőben sor kerülhessen. (A megvalósíthatósági tanulmány ajánlása)
      Származási bizonyítványok– Biztosítani kell a bosznia-hercegovinai származási bizonyítványok megbízhatóságát.
      Ágazati politikák
      Integrált energiapiac– Végre kell hajtani az entitásoknak az energiapiac szerkezetátalakítására vonatkozó cselekvési terveit. (A megvalósíthatósági tanulmány ajánlása)
      Közcélú műsorszolgáltatás– Az EU-előírásoknak és a dayton-párizsi békemegállapodásnak megfelelő jogi szabályozást kell elfogadni a közcélú műsorszolgáltatásról, és lépéseket kell tenni egy pénzügyi és műsorszerkesztési szempontból is független egységes, országos, bosznia-hercegovinai közcélú műsorszolgáltató rendszer hosszú távú életképességének biztosítása érdekében, amely rendszer műsorszolgáltatói közös infrastruktúrát használnak. (A megvalósíthatósági tanulmány ajánlása)
      Bel- és igazságügyi együttműködés
      A bűnözés, különösen a szervezett bűnözés kezelése– A szükséges források és felszerelések rendelkezésre bocsátásával ki kell építeni egy állami szintű bűnüldözési kapacitást az Állami Hírszerzési és Biztonsági Ügynökség, valamint Bosznia-Hercegovina Biztonsági Minisztériuma maradéktalan működésének biztosítása érdekében. A rendőrség működésének racionalizálása érdekében folytatni kell a rendőrség strukturális reformját. (A megvalósíthatósági tanulmány ajánlása)
      A menekültügy és migráció kezelése– Biztosítani kell a menekültüggyel és migrációval foglalkozó megfelelő struktúrák létrehozását és működését. (A megvalósíthatósági tanulmány ajánlása)
      A terrorizmus kezelése– Növelni kell a terrorizmussal kapcsolatos nemzetközi együttműködést, és végre kell hajtani a vonatkozó nemzetközi egyezményeket. Javítani kell a rendőrség és a hírszerző szolgálatok közötti együttműködést és információcserét az államon belül és az államok között egyaránt. Meg kell előzni a terrorcselekmények finanszírozását és előkészítését.
      3.2   KÖZÉPTÁV
      A politikai helyzet
      Demokrácia és jogállamiság
      A választások előkészítése– Maradéktalanul meg kell szervezni és finanszírozni kell a 2006-os és más választásokat.
      Kormányzati felelősségvállalás– Munkálkodni kell azon, hogy a politikák kidolgozása, a stratégiai tervezés és a döntéshozatal össznemzeti szinten történjék. Az állami szintű minisztériumok mindegyikét megfelelően kell finanszírozni, és operatív terveket kell kidolgozni a jövőbeli stabilizációs és társulási megállapodás, és a további európai integráció által megkívánt intézményekre vonatkozóan. A kormányzat minden szintjén biztosítani kell a politikameghatározás koordinációját.
      A közigazgatás működésének további javítása– Végre kell hajtani a közigazgatási reformról szóló egységes cselekvési tervet, és javítani kell a közigazgatási eljárásokat. Javítani kell a politikameghatározási és koordinációs kapacitásokat, és képzési kapacitást kell kiépíteni a köztisztviselők (beleértve az európai integrációs kérdésekkel foglalkozókat is) számára Bosznia-Hercegovina területén.
      Az igazságszolgáltatási rendszer további megerősítése– Egyenlő feltételeket kell biztosítani a bírák és ügyészek kinevezésére, előmenetelére, fegyelmi felelősségére, valamint képzésére vonatkozóan Bosznia-Hercegovina egész területén. Biztosítani kell Bosznia-Hercegovina teljes hatáskörét a Bosznia-Hercegovinai Állami Bíróság, az Ügyészség, valamint a Bírói és Ügyészi Főtanács finanszírozása, igazgatása és személyi állománya tekintetében.
      A rendőrségi reform előmozdítása– Végre kell hajtani a rendőrségi ágazat funkcionális és stratégiai felülvizsgálatainak ajánlásait, és biztosítani kell a bűnüldöző szervek közötti együttműködést.
      A korrupció elleni küzdelem javítása– Előrelépéseket kell tenni a korrupció elleni küzdelem terén, és meg kell felelni a vonatkozó nemzetközi kötelezettségvállalásoknak. El kell fogadni és végre kell hajtani egy korrupcióellenes stratégiát, biztosítani kell az összeférhetetlenségi törvény rendelkezéseinek hatékony végrehajtását, és meg kell erősíteni a korrupció kivizsgálására és az amiatti büntetőeljárás indítására rendelkezésre álló kapacitásokat. Meg kell könnyíteni a szervezett bűnözés elleni küzdelemben érintett állami testületekbe történő, EU-tagállamok által kirendelt összekötő tisztek kihelyezését. Minden hat hónapban jelentést kell benyújtani az EU részére a határokon átnyúló szervezett bűnözésről szóló ENSZ-egyezmény (Palermo-egyezmény) értelmében vett, a szervezett bűnözéshez kapcsolódó tevékenységek elleni igazságügyi fellépés során elért kézzelfogható eredményekről.
      Emberi jogok és a kisebbségek védelme
      Az emberi jogok tiszteletben tartásának biztosítása– Biztosítani kell az emberi jogok védelmének legalább a nemzetközi ellenőrzés alatt elért vagy annál magasabb szintjét, valamint hatékony védelmet kell biztosítani a kisebbségi jogoknak, köztük a romák jogainak. Biztosítani kell a nemzeti kisebbségek jogairól szóló törvény rendelkezéseinek átfogó végrehajtását.
      A menekültek visszatérésének befejezése– Be kell fejezni a menekültek visszatérési folyamatát, és elő kell segíteni a menekültek gazdasági és szociális visszailleszkedését.
      Az ombudsmani hivatal egységesítése– Be kell fejezni az állami és entitásbeli ombudsman-intézmények egyesítését, és biztosítani kell az új intézmény működését.
      Regionális és nemzetközi együttműködés
      Biztosítani kell a háborús bűnösök ellen indított büntetőeljárások hatékonyságát– Sikereket kell felmutatni azon személyek elfogása terén, akikkel szemben az ICTY vádat emelt, továbbá a vádemelés alatt álló háborús bűnösöket támogató hálózatok felszámolása terén. Biztosítani kell, hogy minden – a folyamatban lévő nyomozásokkal és/vagy vádemelésekkel kapcsolatos – dokumentáció, anyag és tanú folyamatosan az ICTY rendelkezésére álljon. Vállalni kell az Állami Bíróság Háborús Bűnök Kamarájának igazgatását és finanszírozását.
      A regionális együttműködés folytatása– Megoldást kell találni a szomszédos országokkal fennálló megoldatlan kétoldalú határkérdésekre.
      Nemzetközi kötelezettségvállalások végrehajtása– Meg kell felelni a thesszaloniki kötelezettségvállalásoknak a bel- és igazságügyi együttműködés, a kereskedelem, az energia, a közlekedés és a környezetvédelem terén.
      Gazdasági helyzet
      A szabad piacgazdaság és a strukturális reformok megléte
      További strukturális reformok előmozdítása– Továbbra is javítani kell a vállalatirányítást, enyhíteni kell a foglalkoztatási szigort, és biztosítani kell, hogy a kereskedelmi bíróságok végrehajtsák a csődeljárásra vonatkozó jogszabályokat. A kormánybeavatkozás csökkentésével, valamint a kormánykiadások és a GDP arányának csökkentésével lehetővé kell tenni a piac működését.
      Az üzleti vállalkozások, különösen a kis- és középvállalkozások (KKV-k) fejlesztésének előmozdítása– Tovább kell fejleszteni a KKV-politikára vonatkozó koordinációt, és folytatni kell a Kisvállalkozások Európai Chartája alapelveinek végrehajtását.
      Az állami szintű statisztikai kapacitások továbbfejlesztése– Ki kell dolgozni és végre kell hajtani egy több évre szóló statisztikai cselekvési tervet, továbbá rendszeres és megbízható becsléseket kell készíteni a nominális és reál GDP-ről, beleértve a foglalkoztatottságra/munkanélküliségre, az inflációra, a fizetési mérlegre, a jövedelmekre és az ipari termelésre vonatkozó koherens adatokat is. Biztosítani kell az Eurostattal való együttműködést.
      Az államháztartás irányítása
      A konszolidált kormányzati beszámoló működőképességének biztosítása– Biztosítani kell a konszolidált kormányzati beszámoló maradéktalan működőképességét a Pénzügyi Államminisztériumban.
      A gazdasági tervezés kapacitásfejlesztése– Minden költségvetési felhasználó számára folytatni kell és meg kell erősíteni a középtávú gazdasági kereteljárást. Biztosítani kell a költségvetés átlátható felhasználását és a pénzügyi beszámolók rendszerességét.
      A költségvetés előkészítésének további megerősítése– A (jelenleg) költségvetésen kívüli forrásokat be kell illeszteni a költségvetésbe, és reális bevétel-előrejelzésekre épülő ésszerű költségvetéstervezést kell fenntartani. Minden minisztériumban meg kell erősíteni a költségvetés-előkészítési eljárást.
      A hazai adósságállomány kezelése– Végre kell hajtani a hazai adósságállományra vonatkozó, az IMF által elfogadott átfogó tervet.
      EU-előírások
      Európai integráció– Végre kell hajtani egy európai integrációs stratégiát. Fejleszteni kell a közösségi vívmányokkal való fokozatos jogharmonizációra irányuló kapacitást, és – a segítségnyújtás decentralizálásának hosszú távon való lehetővé tétele érdekében – bővíteni kell Bosznia-Hercegovina szerepét a CARDS programozásában és végrehajtásában.
      Belső piac és kereskedelem
      Egységes piac és az üzleti élet– Hatékonyan kell működtetni a Versenytanácsot, és az entitásokbeli verseny- és fogyasztóvédelmi hivatalokat. Tovább kell erősíteni a következetes és hatékony közbeszerzési rendszer végrehajtását, beleértve a Közbeszerzési Ügynökség és a Beszerzésellenőrzési Hivatal működését is. Továbbra is biztosítani kell az áruk és szolgáltatások szabad mozgását Bosznia-Hercegovina területén. Biztosítani kell a szabványügyi, mérésügyi és a szellemi tulajdonnal foglalkozó intézmények maradéktalan működését, és elő kell segíteni azok kapcsolattartását és információcseréjét a köz- és magánvállalkozásokkal. Biztosítani kell a (különösen a szellemi tulajdonra) vonatkozó jogi szabályozás következetes végrehajtását.
      Kereskedelemigazgatási kapacitás– Meg kell erősíteni a Külkereskedelmi és Külgazdasági Minisztérium politikai tervezési és tárgyalási kapacitását.
      Kereskedelmi előírások– Az EU-előírások elérése érdekében tovább kell fejleszteni az Állami Állategészségügyi Hivatal kapacitását, és biztosítani kell a Növényegészségügyi Hivatal maradéktalan működését. Új, az EU-előírásoknak megfelelő szabályozási környezetet kell kialakítani a műszaki szabványok, valamint a szellemi és ipari tulajdonjog területén.
      Vám- és adóügy– A vámszabad területeket az EU-s közösségi vívmányoknak megfelelően kell igazgatni. Be kell fejezni a vámügyi egyesítést, és biztosítani kell a vámügyi reformtervezet maradéktalan végrehajtását. Az ITA Kormányzótestületét a fiskális politika kialakítására alkalmas Pénzügyi Tanáccsá kell fejleszteni. Mind a vámügyi, mind az adóügyi igazgatási kapcitásokat tovább kell erősíteni. Ellenőrizni kell a HÉA állami szintű végrehajtását, és – mind a közvetlen, mind a közvetett adózás terén történő adócsalás fokozatos csökkentése érdekében – folytatni kell az adók beszedésére és ellenőrzésére vonatkozó stratégiák kidolgozását.
      Ágazati politikák
      Közcélú műsorszolgáltatás– Maradéktalanul végre kell hajtani az egész rendszerre kiterjedő szerkezetváltási és modernizációs tervet, amely teljes mértékben összhangban áll a miniszterelnöki megállapodással. Fenn kell tartani a Hírközlési Szabályozó Hatóság függetlenségét.
      Integrált energiapiac– Biztosítani kell az energiaügy szabályozási környezetének harmonizálását, valamint egy egységes állami szabályozó szerv létrehozását, beleértve az ISO és TRANSCO létrehozásáról szóló törvény végrehajtását is. Végre kell hajtani a 2003-as athéni szándéknyilatkozatban vállalt kötelezettségeket.
      Környezetvédelem– Az Állami Környezetvédelmi Hivatal maradéktalan működésének biztosításával meg kell erősíteni az állami szintű környezetvédelmi kapacitást.
      Bel- és igazságügyi együttműködés
      Határellenőrzés– Végre kell hajtani a 2003 májusában, a határok biztonságáról és ellenőrzéséről tartott ohridi konferencián vállalt kötelezettségeket, és a 2003 novemberében az EU-Nyugat-Balkán BI miniszteri találkozón előadott intézkedéseket. Jóvá kell hagyni és végre kell hajtani az integrált határellenőrzési stratégiát. A határellenőrzés és a szállítási eszközök javításával elő kell mozdítani a regionális együttműködést és kereskedelmet. A tiltott kereskedelem és más határokon átnyúló bűncselekmények megtiltása és az azok miatt indított büntetőeljárások érdekében tovább kell fejleszteni az Állami Határszolgálat, a vámügyi szervek, a rendőrség és az Ügyészség közötti együttműködést. Továbbra is végre kell hajtani a tiltott kereskedelem elleni nemzeti tervet. Javítani kell a vízumkiadási rendszer közigazgatási kapacitását, különös tekintettel a vízumigénylések ellenőrzésére.
      Szervezett bűnözés– Maradéktalanul végre kell hajtani a 2003 novemberében megtartott BI miniszteri találkozón előadott, a szervezett bűnözés ellen irányuló cselekvési tervben foglalt intézkedéseket. Biztonsági ügyekben megfelelő módon együtt kell működni a nemzetközi közösséggel, beleértve az Európai Unió Rendőri Misszióját.
      Migráció és menekültügy– Következetesen végre kell hajtani a külföldiek mozgásáról, tartózkodásáról, valamint a menekültügyről szóló törvény rendelkezéseit. A menekültügyi és migrációs politika hatékony nemzeti igazgatását kell felmutatni, továbbá figyelemmel kell kísérni a műveleteket, és azokról jelentéseket kell készíteni. További, visszafogadási megállapodásokra irányuló tárgyalásokat kell folytatni, és további ilyen megállapodásokat kell kötni.
      4.   PROGRAMOZÁS
      A stabilizációs és társulási folyamat részeként a nyugat-balkáni országok számára nyújtandó közösségi támogatásokat a megfelelő pénzügyi eszközök útján, különösen az Albániának, Bosznia és Hercegovinának, Horvátországnak, a Jugoszláv Szövetségi Köztársaságnak és Macedónia Volt Jugoszláv Köztársaságnak nyújtandó támogatásról szóló, 2000. december 5-i 2666/2000/EK tanácsi rendelettel (1) kell megadni; ennek megfelelően e határozatnak nincs pénzügyi vonatkozása. Bosznia-Hercegovina további támogatásokhoz jut a több országra irányuló és a horizontális programokból. A Bizottság együttműködik az Európai Beruházási Bankkal és a nemzetközi pénzügyi intézményekkel, különösen az Európai Újjáépítési és Fejlesztési Bankkal és a Világbankkal, a stabilizációs és társulási folyamathoz kapcsolódó projektek közös finanszírozásának elősegítése érdekében.
      5.   FELTÉTELRENDSZER
      A stabilizációs és társulási folyamat részeként a nyugat-balkáni országok számára nyújtandó közösségi támogatás a koppenhágai politikai kritériumoknak való megfelelésben – különösen az ezen európai partnerség egyes prioritásainak való megfelelésben – elért további előrelépés függvénye. Ezen általános feltételek tiszteletben tartásának elmulasztása esetén a Tanács a 2666/2000/EK rendelet 5. cikke alapján megteheti a megfelelő intézkedéseket.
      A közösségi támogatás ugyancsak függ a Tanács 1997. április 29-i következtetéseiben meghatározott feltételektől, különös tekintettel a kedvezményezettek azon kötelezettségvállalására, hogy demokratikus, gazdasági és intézményi reformokat hajtanak végre, ezen európai partnerségben meghatározott prioritások figyelembevételével.
      6.   MONITORING
      Ezen európai partnerség figyelemmel kísérése a stabilizációs és társulási folyamat keretében kialakított mechanizmusok – nevezetesen a stabilizációs és társulási folyamatról szóló éves jelentés – révén biztosított.

         (1)  HL L 306., 2000.12.7., 1. o. A 2415/2001/EK rendelettel (HL L 327., 2001.12.12., 3. o.) módosított rendelet.


title: 2007/39/EK: A Tanács határozata ( 2007. január 22. ) a Régiók Bizottsága egy luxemburgi tagjának és póttagjának kinevezéséről

text:
               24.1.2007

               HU

               Az Európai Unió Hivatalos Lapja

               L 17/21

      A TANÁCS HATÁROZATA

   (2007. január 22.)
   a Régiók Bizottsága egy luxemburgi tagjának és póttagjának kinevezéséről
   (2007/39/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a luxemburgi kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Etienne SCHNEIDER lemondását követően a Régiók Bizottsága egy tagjának helye betöltetlen maradt. Aly MAY lemondását követően a Régiók Bizottsága egy póttagjának helye betöltetlen maradt,

         A KÖVETKEZŐKÉPPEN HATÁROZOTT:
   1. cikk
   A Tanács a Régiók Bizottsága tagjainak a hivatali idő hátralévő részére, azaz 2010. január 25-ig a következő személyeket nevezi ki:

               a)

               tagként:

                           —

                           Marc SCHAEFER, Membre du Conseil communal de la commune de Vianden, Etienne SCHNEIDER helyére;

               b)

               póttagként:

                           —

                           Gusty GRAAS, Membre du Conseil communal de la commune de Bettembourg, Aly MAY helyére.

         2. cikk
   Ez a határozat elfogadásának napján lép hatályba.

      Kelt Brüsszelben, 2007. január 22-én.

            a Tanács részéről

            az elnök

         F.-W. STEINMEIER

      (1)  HL L 56., 2006.2.25., 75. o.


title: Az Európai Parlament (EU) 2015/2214 határozata (2015. október 27.) az Európai Unió 2013-as pénzügyi évre szóló általános költségvetésének végrehajtására vonatkozó mentesítésről, II. szakasz – Európai Tanács és Tanács

text:
               1.12.2015

               HU

               Az Európai Unió Hivatalos Lapja

               L 314/48

         AZ EURÓPAI PARLAMENT (EU) 2015/2214 HATÁROZATA
   (2015. október 27.)
   az Európai Unió 2013-as pénzügyi évre szóló általános költségvetésének végrehajtására vonatkozó mentesítésről, II. szakasz – Európai Tanács és Tanács
   AZ EURÓPAI PARLAMENT,

               —

               tekintettel az Európai Unió 2013-as pénzügyi évre szóló általános költségvetésére (1),

               —

               tekintettel az Európai Unió 2013-as pénzügyi évre vonatkozó összevont éves beszámolójára (COM(2014) 510 – C8-0148/2014) (2),

               —

               tekintettel a Számvevőszéknek a 2013-as pénzügyi év költségvetésének végrehajtásáról szóló éves jelentésére, az intézmények válaszaival együtt (3),

               —

               tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (4),

               —

               tekintettel a 2013-as pénzügyi évre vonatkozó mentesítésről szóló határozatot elhalasztó 2015. április 29-i határozatára (5), valamint a határozatot kísérő állásfoglalásra,

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (6),

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (7) és különösen annak 55., 99., 164., 165. és 166. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság második jelentésére (A8-0269/2015),

               1.

               megtagadja a mentesítést a Tanács főtitkárától az Európai Tanács és a Tanács 2013-as pénzügyi évre szóló költségvetése végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Tanácsnak, a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak, az európai adatvédelmi biztosnak és az Európai Külügyi Szolgálatnak, továbbá hogy gondoskodjon annak az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL L 66., 2013.3.8.

      (2)  HL C 403., 2014.11.13., 1. o.

      (3)  HL C 398., 2014.11.12., 1. o.

      (4)  HL C 403., 2014.11.13., 128. o.

      (5)  HL L 255., 2015.9.30., 21. o.

      (6)  HL L 248., 2002.9.16., 1. o.

      (7)  HL L 298., 2012.10.26., 1. o.


title: 2009/353/EK: A Tanács határozata ( 2009. április 27. ) az 1999. évi élelmiszer-segélyezési egyezmény meghosszabbítása tekintetében a Közösség által az Élelmiszer-segélyezési Bizottságban képviselendő álláspont megállapításáról

text:
               30.4.2009

               HU

               Az Európai Unió Hivatalos Lapja

               L 109/41

      A TANÁCS HATÁROZATA

   (2009. április 27.)
   az 1999. évi élelmiszer-segélyezési egyezmény meghosszabbítása tekintetében a Közösség által az Élelmiszer-segélyezési Bizottságban képviselendő álláspont megállapításáról
   (2009/353/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 181. cikkére, összefüggésben a 300. cikk (2) bekezdésének második albekezdésével,
   tekintettel a Bizottság javaslatára,
   mivel:

               (1)

               Az 1999. évi élelmiszer-segélyezési egyezménynek (a továbbiakban: egyezmény) az Európai Közösség részéről történő megkötéséről a 2000/421/EK tanácsi határozat (1) rendelkezett, és az egyezmény hatályát az Élelmiszer-segélyezési Bizottság 2003. júniusi, 2005. júniusi, 2007. júniusi és 2008. júniusi határozata meghosszabbította, így az 2009. június 30-ig hatályban marad.

               (2)

               Az egyezmény hatályának újabb egy évvel történő meghosszabbítása a Közösség és a tagállamok érdekeit egyaránt szolgálja. Az egyezmény XXV. cikkének b) pontja értelmében a meghosszabbításnak az a feltétele, hogy az 1995. évi gabonakereskedelmi egyezmény (2) a kérdéses időszakban hatályban maradjon. Az 1995. évi gabonakereskedelmi egyezmény 2009. június 30-ig hatályban marad, és annak további meghosszabbításáról a Nemzetközi Gabonatanács 2009. júniusi ülésén fognak határozni. Ezért indokolt, hogy a Bizottság, amely az Élelmiszer-segélyezési Bizottságban a Közösséget képviseli, felhatalmazást kapjon a meghosszabbítás mellett történő szavazásra,

         A KÖVETKEZŐKÉPPEN HATÁROZOTT:
   Egyetlen cikk
   A Közösség az Élelmiszer-segélyezési Bizottságon belül az 1999. évi élelmiszer-segélyezési egyezmény egy évvel történő meghosszabbítása mellett szavaz, feltéve, hogy az 1995. évi gabonakereskedelmi egyezmény ugyaneddig az időpontig, azaz 2010. június 30-ig hatályban marad.
   A Bizottság felhatalmazást kap arra, hogy ezt az álláspontot az Élelmiszer-segélyezési Bizottságban képviselje.

      Kelt Luxembourgban, 2009. április 27-én.

            a Tanács részéről

            az elnök

         A. VONDRA

      (1)  HL L 163., 2000.7.4., 37. o.

      (2)  HL L 21., 1996.1.27., 49. o.


title: A Tanács határozata (2003. december 17.) az Európai Közösség és egyes harmadik országok (Azerbajdzsán, Kazahsztán, Tádzsikisztán és Türkmenisztán) között létrejött, a textiltermékek kereskedelméről szóló kétoldalú megállapodások aláírásáról és ideiglenes alkalmazásáról

text:
184                   HU                             Az Európai Unió Hivatalos Lapja                                        11/48. kötet
32003D0901
2003.12.24.                                     AZ EURÓPAI UNIÓ HIVATALOS LAPJA                                                 L 340/54
                                                      A TANÁCS HATÁROZATA
                                                          (2003. december 17.)
             az Európai Közösség és egyes harmadik országok (Azerbajdzsán, Kazahsztán, Tádzsikisztán és
             Türkmenisztán) között létrejött, a textiltermékek kereskedelméről szóló kétoldalú megállapodások
                                                aláírásáról és ideiglenes alkalmazásáról
                                                              (2003/901/EK)
AZ EURÓPAI UNIÓ TANÁCSA,                                                A KÖVETKEZŐKÉPPEN HATÁROZOTT:
tekintettel az Európai Közösséget létrehozó szerződésre, és külö-                                     1. cikk
nösen annak 133. cikkére, összefüggésben 300. cikke (2) bekez-
désének első mondatával,                                                A Tanács elnöke felhatalmazást kap – figyelemmel annak későbbi
                                                                        időpontban való lehetséges megkötésének feltételére is –, hogy
                                                                        kijelölje az Európai Közösség és egyes harmadik országok
tekintettel a Bizottság javaslatára,
                                                                        (Azerbajdzsán, Kazahsztán, Tádzsikisztán és Türkmenisztán)
                                                                        között létrejött, a textiltermékek kereskedelméről szóló
mivel:                                                                  megállapodásnak az Európai Közösség nevében történő aláírására
                                                                        jogosult személyeket.
(1)    A Bizottság a Közösség nevében tárgyalásokat folytatott az
       Európai Közösség és egyes harmadik országok (Azerbaj-                                          2. cikk
       dzsán, Kazahsztán, Tádzsikisztán és Türkmenisztán)
       között a textiltermékek kereskedelméről szóló, fennálló          Az 1. cikkben említett megállapodást – a viszonosság feltételére is
       kétoldalú megállapodások meghosszabbításáról szóló két-          figyelemmel – 2004. január 1-jétől az annak megkötéséhez
       oldalú megállapodások megkötéséről.                              szükséges eljárások befejezésig ideiglenesen alkalmazni kell.
                                                                        A megállapodások szövegét csatolták e határozathoz.
(2)    Későbbi időpontban való lehetséges megkötésének feltéte-
       lére is figyelemmel, a megállapodást az Európai Közösség
       nevében alá kell írni.                                           Kelt Brüsszelben, 2003. december 17-én.
                                                                                a Tanács részéről
(3)    Helyénvaló ezt a megállapodást 2004. január 1-jétől ideig-
                                                                                az elnök
       lenesen alkalmazni az annak hivatalos megkötéséhez szük-
       séges eljárások befejezéséig, viszonossági alapon,                                                  G. ALEMANNO


title: Az Európai Parlament és a Tanács 2007/878/EK határozata ( 2007. július 23. ) a Közösség pénzügyi érdekeinek védelme területén végzett tevékenységek előmozdítására irányuló közösségi cselekvési program (Hercule II program) létrehozásáról szóló 804/2004/EK határozat módosításáról és meghosszabbításáról

text:
               25.7.2007

               HU

               Az Európai Unió Hivatalos Lapja

               L 193/18

      AZ EURÓPAI PARLAMENT ÉS A TANÁCS 2007/878/EK HATÁROZATA

   (2007. július 23.)
   a Közösség pénzügyi érdekeinek védelme területén végzett tevékenységek előmozdítására irányuló közösségi cselekvési program (Hercule II program) létrehozásáról szóló 804/2004/EK határozat módosításáról és meghosszabbításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 280. cikkére,
   tekintettel a Bizottság javaslatára,
   tekintettel a Számvevőszék véleményére (1),
   a Szerződés 251. cikkében megállapított eljárásnak megfelelően (2),
   mivel:

               (1)

               A Közösség és a tagállamok célja a csalás és a Közösség pénzügyi érdekeit sértő egyéb jogellenes tevékenység – beleértve a cigarettacsempészetet és -hamisítást – elleni küzdelem. Minden rendelkezésre álló eszközt be kell vetni e cél elérésére, miközben fenn kell tartani a nemzeti és a közösségi szintek között a feladatok jelenlegi kiegyensúlyozott megoszlását.

               (2)

               A jobb tájékoztatást, tanulmányok elkészítését és képzések szervezését vagy technikai segítségnyújtást célzó tevékenységek nagyban hozzájárulnak a Közösség pénzügyi érdekeinek fokozott védelméhez.

               (3)

               E kezdeményezések támogatások megítélésén keresztül történő támogatása a múltban lehetővé tette a Közösség és a tagállamok tevékenységének megerősítését a csalás elleni küzdelem és a közösségi pénzügyi érdekek védelme területén, és a Hercule program 2004–2006 közötti célkitűzéseinek megvalósítását.

               (4)

               A 804/2004/EK európai parlamenti és tanácsi határozat (3) 7. cikke a) pontjának értelmében a Bizottság benyújtja az Európai Csalás Elleni Hivatal (OLAF) által elkészített jelentést az Európai Parlamentnek és a Tanácsnak a Hercule program végrehajtásáról és a program folytatásának célszerűségéről. Ezen jelentés következtetései megállapítják, hogy a Hercule programban megállapított célkitűzések megvalósultak. A jelentés ajánlásokat fogalmaz meg a program 2007–2013 közötti időszakra történő meghosszabbítására.

               (5)

               A Közösség és a tagállamok közösségi pénzügyi érdekek védelmében folytatott tevékenységeinek egységesítése érdekében – beleértve a cigarettacsempészet és -hamisítás elleni küzdelmet is – az új programnak egyetlen jogalapban le kell fednie a Bizottság (OLAF) csalás elleni küzdelemmel összefüggő általános tevékenységeivel kapcsolatos összes működési kiadást.

               (6)

               A program előmozdítását és végrehajtását célzó támogatások és közbeszerzési szerződések odaítélésére az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletben (4) és az annak végrehajtására vonatkozó részletes szabályokban előírt rendelkezéseknek megfelelően kerül sor. Helyénvaló a működési támogatásoknak a programból történő kizárása, mivel ezeket a múltban sem használták a kezdeményezések támogatására.

               (7)

               A csatlakozó országoknak és a tagjelölt országoknak a keretmegállapodásoknak megfelelően kidolgozandó egyetértési nyilatkozat szerint képeseknek kell lenniük a Hercule II programban való részvételre.

               (8)

               Ez a határozat a program teljes időtartamára meghatároz egy olyan pénzügyi keretösszeget, amely az éves költségvetési eljárás során a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti 2006. május 17-i intézményközi megállapodás (5) 37. pontja szerinti elsődleges hivatkozási alapot jelenti a költségvetési hatóság számára,

         A KÖVETKEZŐKÉPPEN HATÁROZOTT:
   1. cikk
   Módosítások
   A 804/2004/EK határozat a következőképpen módosul:

               1.

               Az 1. cikk helyébe a következő lép:
               „1. cikk
               A program célkitűzései
               (1)   E határozat a Közösség pénzügyi érdekeinek védelme területén végzett tevékenységek előmozdítására irányuló közösségi cselekvési programot hoz létre. A program neve Hercule II program (a továbbiakban: program).
               (2)   A program az e határozatban meghatározott általános kritériumokkal összhangban mozdítja elő az egyes tevékenységeket. Különösen a következő célkitűzésekre összpontosít:

                           a)

                           a tagállami hatóságok, a Bizottság és az OLAF közötti transznacionális és multidiszciplináris együttműködés;

                           b)

                           hálózatok kiépítése szerte a tagállamokban, valamint a csatlakozó és tagjelölt országokban – a szándéknyilatkozatnak megfelelően – az információ, a tapasztalat és a legjobb gyakorlat cseréjének megkönnyítése érdekében, tiszteletben tartva az egyes tagállamok eltérő hagyományait;

                           c)

                           technikai és működési támogatás nyújtása a tagállamok bűnüldözési hatóságai részére a határon átnyúló jogellenes tevékenységek elleni küzdelmük során, különös tekintettel a vámhatóságoknak nyújtott támogatásra;

                           d)

                           a működés eredményességének aláásása nélkül, lehetőleg valamennyi tagállam, valamint a szándéknyilatkozatnak megfelelően a csatlakozó és a tagjelölt ország bevonásával a földrajzi egyensúly megteremtése a program szerint finanszírozott tevékenységeket illetően; és

                           e)

                           a legérzékenyebbnek tekintett területeken tett intézkedések számának és intenzitásának növelése, különösen a cigarettacsempészet és -hamisítás terén.”

               2.

               A szöveg a következő cikkel egészül ki:
               „1a. cikk
               Tevékenységek
               A programot a következő tevékenységek révén hajtják végre a Közösség pénzügyi érdekeinek védelme terén, beleértve a cigarettacsempészet és -hamisítás megelőzése és az ezek elleni küzdelem területét is:

                           a)

                           technikai segítségnyújtás a nemzeti hatóságok számára a következők révén:

                                       i.

                                       szaktudás, felszerelés és információtechnológiai (IT) eszközök nyújtása a nemzetek közötti együttműködés és az OLAF-fal való együttműködés érdekében;

                                       ii.

                                       közös műveletek támogatása;

                                       iii.

                                       személyzetcserék kibővítése;

                           b)

                           képzés, szemináriumok és konferenciák, amelyek céljai a következők:

                                       i.

                                       a közösségi és nemzeti mechanizmusok jobb megértésének előmozdítása;

                                       ii.

                                       a tagállamok, a csatlakozó és a tagjelölt országok hatóságai közötti tapasztalatcsere;

                                       iii.

                                       a tagállamok, a csatlakozó, illetve tagjelölt országok és harmadik országok tevékenységeinek összehangolása;

                                       iv.

                                       elsősorban működési ismeretek terjesztése;

                                       v.

                                       magas színvonalú kutatási tevékenységek támogatása, beleértve a tanulmányokat is;

                                       vi.

                                       a gyakorlati és az elméleti szakemberek közötti együttműködés javítása;

                                       vii.

                                       a bíróságok és a jogi szakma egyes ágai figyelmének felkeltése a Közösség pénzügyi érdekeinek védelme iránt;

                           c)

                           támogatás a következők révén:

                                       i.

                                       az adatokhoz való hozzáférést és az elemzést megkönnyítő különös adatbázisok és IT-eszközök fejlesztése és rendelkezésre bocsátása;

                                       ii.

                                       az adatcsere fokozása;

                                       iii.

                                       IT-eszközök fejlesztése és rendelkezésre bocsátása a nyomozás, a monitoring és hírszerzési tevékenység céljából.”

               3.

               A 2. cikk a következőképpen módosul:
               „2. cikk
               Közösségi finanszírozás
               (1)   A közösségi finanszírozás az 1605/2002/EK, Euratom rendelet értelmében az alábbi jogi formákban történhet:

                           a)

                           támogatások;

                           b)

                           közbeszerzési szerződések.

                     (2)   A Közösség pénzügyi érdekeinek védelmét célzó tevékenységet érintő közösségi támogatásra való jogosultság érdekében a kedvezményezetteknek eleget kell tenniük az e határozatban meghatározott rendelkezéseknek. A tevékenységeknek meg kell felelniük a Közösség pénzügyi érdekeinek védelme területén a Közösség tevékenységének alapjául szolgáló elveknek, és figyelembe kell venniük az éves támogatási programban meghatározott prioritásokkal összhangban az ajánlattételi felhívásokban megállapított és az ezen határozatban meghatározott általános kritériumokat részletező különös kritériumokat.
               (3)   A közösségi finanszírozás – közbeszerzési szerződések vagy támogatások odaítélése révén – a Közösség pénzügyi érdekeinek védelme területén folyó tevékenységekkel összefüggő működési kiadásokat fedezi.
               (4)   A program alapján közösségi finanszírozásban (közbeszerzési szerződésben vagy támogatásban) részesíthető szervek által végzett és a Közösség pénzügyi érdekeinek védelme területén általános európai érdekű vagy az Európai Unió vonatkozó politikájának részét képező célokat szolgáló tevékenységek kiemelten azon intézkedések közé tartoznak, amelyeknek célja a közösségi intézkedések megerősítése a Közösség pénzügyi érdekeinek védelme területén.”

               4.

               A szöveg a következő cikkekkel egészül ki:
               „2a. cikk
               A közösségi támogatásra jogosult szervek
               A következő szervek jogosultak közösségi támogatásra a program alapján:

                           a)

                           a tagállamok vagy a 3. cikkben meghatározottak értelmében a Közösségen kívüli országok olyan nemzeti vagy regionális közigazgatási hatóságai, amelyek elősegítik a közösségi fellépések megerősítését a Közösség pénzügyi érdekeinek védelme érdekében;

                           b)

                           olyan kutatási és oktatási intézmények, amelyek legalább egy éve jogi személyiséggel rendelkeznek, és valamely tagállamban vagy a 3. cikkben meghatározottak értelmében egy Közösségen kívüli országban letelepedettek és működnek, valamint elősegítik a közösségi fellépés megerősítését a Közösség pénzügyi érdekeinek védelme érdekében;

                           c)

                           olyan nonprofit szervek, amelyek legalább egy éve jogi személyiséggel rendelkeznek, és valamely tagállamban vagy a 3. cikkben meghatározottak értelmében egy Közösségen kívüli országban letelepedettek és működnek, valamint elősegítik a közösségi fellépés megerősítését a Közösség pénzügyi érdekeinek védelme terén.

                     2b. cikk
               A kedvezményezettek kiválasztása
               A 2a. cikk szerinti tevékenységek vonatkozásában támogatásra jogosult szerveket ajánlattételi felhívás alapján kell kiválasztani az éves támogatási programban megállapított prioritásokkal összhangban, amely részletezi az e határozatban említett általános kritériumokat. A program hatálya alá tartozó tevékenységi támogatásoknak meg kell felelniük az e határozatban megállapított általános kritériumoknak.
               2c. cikk
               A támogatási kérelmek értékelése alapjául szolgáló kritériumok
               A tevékenységi támogatások iránti kérelmeket a következők figyelembevételével kell értékelni:

                           a)

                           a javasolt tevékenység összhangja a program célkitűzéseivel;

                           b)

                           a javasolt tevékenység más támogatott tevékenységeket kiegészítő jellege;

                           c)

                           a javasolt tevékenység megvalósíthatósága, vagyis annak valós lehetősége, hogy a tevékenység a javasolt eszközökkel elvégezhető;

                           d)

                           a javasolt tevékenység költség-haszon aránya;

                           e)

                           a javasolt tevékenység hozzáadott haszna;

                           f)

                           a javasolt tevékenység célcsoportjának nagysága;

                           g)

                           a javasolt tevékenység transznacionális és multidiszciplináris szempontjai;

                           h)

                           a javasolt intézkedéssel érintett földrajzi terület nagysága.

                     2d. cikk
               Támogatható kiadások
               A 2. cikk (4) bekezdésével összhangban csak a tevékenység sikeres végrehajtásához szükséges kiadások vehetők figyelembe a támogatás kiszámításakor.
               Támogathatóak azok a kiadások is, amelyek a délkelet-európai országok stabilizációs és társulási folyamatának részét képező balkáni országok (6), az Orosz Föderáció, az európai szomszédsági politika körébe tartozó országok (7) és egyes olyan országok képviselőinek részvételéhez kapcsolódnak, amelyekkel a Közösség vámügyekben való kölcsönös segítségnyújtásról szóló megállapodást kötött.

               5.

               A 3. cikk a következőképpen módosul:

                           a)

                           az a) pont helyébe a következő szöveg lép:

                                       „a)

                                       a csatlakozó országok;”;

                           b)

                           a c) és d) pontok helyébe a következő szöveg lép:

                                       „c)

                                       az Európai Unióval társult tagjelölt országok a velük kötött vagy kötendő társulási megállapodásokban vagy azok kiegészítő, a közösségi programokban való részvételről szóló jegyzőkönyveiben megállapított feltételekkel összhangban.”

               6.

               A 4. cikk helyébe a következő lép:
               „4. cikk
               Végrehajtás
               A közösségi finanszírozás végrehajtására az 1605/2002/EK, Euratom rendeletnek megfelelően kerül sor.”

               7.

               Az 5. cikk a következőképpen módosul:

                           a)

                           az (1) bekezdés b) pontja helyébe a következő szöveg lép:

                                       „b)

                                       képzési intézkedések, szakembercsere előmozdítása, illetve szemináriumok és konferenciák szervezése esetén a támogatható kiadások 80 %-a, azzal a feltétellel, hogy a kedvezményezettek azonosak a 2a. cikk a) pontjában említett kedvezményezettekkel;”;

                           b)

                           az (1) bekezdés c) pontja helyébe a következő szöveg lép:

                                       „c)

                                       szemináriumok és konferenciák stb. szervezése esetén a támogatható kiadások 90 %-a, azzal a feltétellel, hogy a kedvezményezettek azonosak a 2a. cikk b) és c) pontjában említett kedvezményezettekkel.”;

                           c)

                           a (2) bekezdést el kell hagyni.

               8.

               A határozat a következő cikkel egészül ki:
               „5a. cikk
               Vizsgálatok és ellenőrzések
               (1)   A támogatás kedvezményezettje gondoskodik arról, hogy adott esetben a partnerek vagy tagok birtokában lévő bizonylatokat a Bizottság rendelkezésére bocsássák.
               (2)   A Bizottság – saját alkalmazottjai útján vagy a választása szerinti más szakképzett külső szerv által – ellenőrizheti a közösségi finanszírozás felhasználását. Ezen ellenőrzések bármikor elvégezhetők a megállapodás időtartama és az utolsó kifizetés napjától számított ötéves időszak alatt. Az ellenőrzés megállapításai adott esetben a Bizottság visszatérítési határozatához is vezethetnek.
               (3)   A Bizottság alkalmazottai és a Bizottság által felhatalmazott külső személyek a megfelelő módon jogosultak belépni a tevékenység végzésére szolgáló helyszínekre és helyiségekbe, valamint hozzáférhetnek a (2) bekezdésben említett ellenőrzések elvégzéséhez szükséges információkhoz, beleértve az elektronikus formában tárolt adatokat is.
               (4)   A Számvevőszék és az OLAF – különös tekintettel a belépési és hozzáférési jogokra – a (3) bekezdésben említett személyekkel azonos jogokat élvez.
               (5)   Ezenkívül a Közösségek pénzügyi érdekeinek csalással és más szabálytalanságokkal szembeni védelme érdekében a Bizottság a programmal kapcsolatban helyszíni ellenőrzéseket és vizsgálatokat végez a 2185/96/Euratom, EK tanácsi rendelettel (8) összhangban. Szükség esetén a vizsgálatokat az OLAF-nak kell elvégeznie, mely vizsgálatokat az 1073/1999/EK európai parlamenti és tanácsi rendelet (9) szabályozza.

               9.

               A 6. cikk a következőképpen módosul:

                           a)

                           az (1) bekezdés helyébe a következő szöveg lép:
                           „(1)   A meghosszabbított program 2007. január 1-jén kezdődik, és 2013. december 31-én fejeződik be.”;

                           b)

                           a (2) bekezdés helyébe a következő szöveg lép:
                           „(2)   A program 2007 és 2013 közötti időszakban történő végrehajtásának pénzügyi keretösszege 98 525 000 EUR.”

               10.

               A 7. cikk helyébe a következő szöveg lép:
               „7. cikk
               Figyelemmel kísérés és értékelés
               A Bizottság (OLAF) éves tájékoztatást nyújt az Európai Parlamentnek és a Tanácsnak a program eredményeiről. A tájékoztatás tartalmazza az Európai Unió szintjén megvalósuló más programokkal való összhangra és kiegészítő jellegre vonatkozó információkat is.
               2010. december 31-ig független értékelés készül a program végrehajtásáról, amely tartalmazza a programban szereplő célkitűzések teljesítésének és elérésének vizsgálatát.
               2014. december 31-ig a Bizottság (OLAF) jelentést nyújt be az Európai Parlamentnek és a Tanácsnak a program célkitűzéseinek eléréséről.”

               11.

               A határozat a következő 7a. cikkel egészül ki:
               „7a. cikk
               A program igazgatása
               Költséghatékonysági elemzés alapján a Bizottság szakértőket alkalmazhat, és eseti szolgáltatási szerződések keretében – a közhatalmi jellegű feladatok kivételével – a technikai és igazgatási támogatás bármely más formáját is igénybe veheti. A Bizottság emellett tanulmányokat finanszírozhat és szakértői üléseket szervezhet a program végrehajtásának megkönnyítése érdekében, és a program célkitűzéseinek teljesítéséhez közvetlenül kapcsolódó tájékoztatási, közzétételi és terjesztési intézkedéseket tehet.”

               12.

               A mellékletet el kell hagyni.

         2. cikk
   Hatálybalépés
   Ez a határozat az Európai Unió Hivatalos Lapjában való közzétételét követő napon lép hatályba.

      Kelt Brüsszelben, 2007. július 23-án.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         L. AMADO

      (1)  HL C 302., 2006.12.12., 41. o.

      (2)  Az Európai Parlament 2007. február 13-i véleménye (a Hivatalos Lapban még nem tették közzé) és a Tanács 2007. június 28-i határozata.

      (3)  HL L 143., 2004.4.30., 9. o.

      (4)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (5)  HL C 139., 2006.6.14., 1. o.

      (6)  Albánia, Bosznia és Hercegovina, Horvátország, Macedónia Volt Jugoszláv Köztársaság, Montenegró és Szerbia.

      (7)  Algéria, Azerbajdzsán, Belarusz, Egyiptom, Grúzia, Izrael, Jordánia, Libanon, Líbia, Marokkó, Moldova, Örményország, a Palesztin Nemzeti Hatóság, Szíria, Tunézia és Ukrajna.”

      (8)  HL L 292., 1996.11.15., 2. o.

      (9)  HL L 136., 1999.5.31., 1. o.”


title: Az Európai Parlament határozata a Witold Tomczak kiváltságainak és mentelmi jogának fenntartására irányuló kérelemről (2005/2129(IMM))

text:
2006.12.2.       HU                                 Az Európai Unió Hivatalos Lapja                                             C 293 E/113
                                                                                2006. április 4., kedd
                                                  ELFOGADOTT SZÖVEGEK
           P6_TA(2006)0117
           Tomczak úr képviselői mentelmi jogának fenntartására irányuló kérelem
           Az Európai Parlament határozata a Witold Tomczak kiváltságainak és mentelmi jogának fenntartá-
                                             sára irányuló kérelemről (2005/2129(IMM))
           Az Európai Parlament,
           –    tekintettel Witold Tomczak 2005. április 29-i – a 2005. május 12-i plenáris ülésen – bejelentett kérel-
                mére, amelyben kérte mentelmi jogának fenntartását a lengyel Ostrów Wielkopolski-i kerületi bíróság
                előtt ellene indított büntetőeljárással kapcsolatban,
           –    miután eljárási szabályzata 7. cikke (3) bekezdésének megfelelően (2005. július 13-án és 2006.
                január 31-én), meghallgatta Witold Tomczakot
           –    tekintettel Witold Tomczak 2006. március 20-i keltezésű levelére, amelyben azon óhaját fejezte ki, hogy
                visszavonja mentelmi jogának fenntartására vonatkozó kérelmét,
           –    tekintettel az Európai Közösségek kiváltságairól és mentességeiről szóló 1965. április 8-i jegyzőkönyv
                8., 9. és 10. cikkére, valamint az Európai Parlament képviselőinek közvetlen és általános választójog
                alapján történő választásáról szóló, 1976. szeptember 20-i okmány 6. cikkének (2) bekezdésére,
           –    tekintettel az Európai Közösségek Bíróságának 1964. május 12-i és 1986. július 10-i ítéletére (1),
           –    tekintettel eljárási szabályzata 6. cikkének (3) bekezdésére és 7. cikkére,
           –    tekintettel a Jogi Bizottság jelentésére (A6-0084/2006),
           A. mivel Witold Tomczak 1997. szeptember 21. és 2001. szeptember 23. között a Lengyel Parlament
                (Szejm) képviselője volt; mivel a 2003. április 16-i csatlakozási szerződés aláírását követően megfigyelő
                lett; mivel 2004. május 1-jétől 2004. július 19-ig az Európai Parlament képviselője volt; mivel 2004
                június 13-án megválasztották az Európai Parlamentbe, és a lengyel parlamentben hivatali ideje 2004.
                június 16-án lejárt;
           B.   mivel Witold Tomczakot azzal vádolják, hogy 1999. június 26-án Ostrów Wielkopolski-ban a lengyel
                büntető törvénykönyv 226. cikkének (1) bekezdésébe ütköző módon sértegetett két rendőrt szolgálatuk
                teljesítése közben; mivel a főügyész 2000. június 13-án kérte a Szejmtől Witold Tomczak parlamenti
                mentelmi jogának felfüggesztését; mivel Witold Tomczak 2000. október 4-én beleegyezett abba, hogy
                felelősségre vonják az ügyben a lengyel alkotmány 105. cikkének (4) bekezdésével összhangban; mivel
                az Ostrów Wielkopolski kerületi bíróság 2005. január 10-én úgy határozott a lengyel büntetőeljárási
                törvénykönyv 377. cikkének (3) bekezdésével összhangban, hogy a vádlott távollétében folytatja a pert,
                miután Witold Tomczak többször nem jelent meg a tárgyalásokon;
           C. mivel 2005. április 30-án Witold Tomczak arról tájékoztatta a bíróságot, hogy kérte az Európai Parla-
                mentnél mentelmi jogának fenntartását; mivel a bíróság 2005. május 30-án felfüggesztette a büntetőel-
                járást, és kérte a varsói Praga-Północ kerület ügyészt, hogy nyilatkozzon arról, beterjesztenek-e kérelmet
                Witold Tomczak mentelmi jogának felfüggesztése iránt; mivel a főügyészi hivatal álláspontja szerint
                nem szükséges ilyen kérelem; mivel a lengyel alkotmánybíróság 2001. november 28-án úgy döntött,
                hogy a mentelmi jog felfüggesztése iránti kérelemre nincs szükség olyan cselekmények kapcsán, ame-
                lyeket a képviselő a lengyel parlamentbe való megválasztását megelőzően követett el;
           (1) 101/63. sz. Wagner kontra Fohrmann és Krier ügy (EBHT 1964., 383. o.), illetve 149/85. sz. Wybot kontra Faure és
               társai ügy (EBHT 1986., 2391. o.).
 ---pagebreak--- C 293 E/114                                             Az Európai Unió Hivatalos Lapja                            HU        2006.12.2.
 2006. április 4., kedd
               D. mivel Witold Tomczak azt állítja, hogy a főügyésznek kellett volna kérnie a lengyel parlamenttől men-
                    telmi jogának felfüggesztését még a vádemelés előtt, és hogy mivel az Európai Parlament képviselőjévé
                    választották, ezt a szervet, és nem a Szejmet kérte fel, hogy erősítse meg mentelmi jogát;
               E.   mivel Witold Tomczak panasza szerint az ellene folyó büntetőeljárás nem pártatlan, politikai nyomást
                    gyakorolnak az igazságügyi hatóságokra, illetve hamis bizonyítékokat nyújtanak be, és megbízhatatlan
                    tanúk vesznek részt az eljárásban;
               F.   mivel a megszerzett információk alapján Witold Tomczakot nem védi a parlamenti mentelmi jog egyik
                    olyan vádpont tekintetében sem, amely az Európai Parlament elnökének tudomására jutott;
               G. mivel a parlamenti mentelmi jog továbbra is a parlament előjogai közé tartozik, és ezért a Parlament
                    egyes képviselői azt önmaguk nem gyakorolhatják, és vissza sem vonhatják, hanem csak az intézmény
                    egésze jogosult erre;
               H. mivel Witold Tomczak azon levele ellenére, miszerint vissza kívánja vonni a parlamenti mentelmi jogá-
                    nak fenntartására irányuló kérelmet, hangsúlyozni kell, hogy az esetet kimerítően meg kell vizsgálni
                    annak biztosítása érdekében, hogy a Parlament előjogait kellően tiszteletben tartsák,
               1.     úgy határoz, hogy nem tartja fenn Witold Tomczak kiváltságait és mentelmi jogát.
               P6_TA(2006)0118
               A transzeurópai energiahálózatokra vonatkozó iránymutatások ***II
               Az Európai Parlament jogalkotási állásfoglalása a Tanács közös álláspontjáról a transzeurópai ener-
               giahálózatokra vonatkozó iránymutatásokról és a 96/391/EK és 1229/2003/EK határozatok hatályon
               kívül helyezéséről szóló európai parlamenti és tanácsi határozat elfogadása tekintetében
                                            (10720/1/2005 – C6-0016/2006 – 2003/0297(COD))
               (Együttdöntési eljárás: második olvasat)
               Az Európai Parlament,
               –    tekintettel a Tanács közös álláspontjára (10720/1/2005 – C6-0016/2006),
               –    tekintettel a Bizottságnak a Parlamenthez és a Tanácshoz intézett javaslatára vonatkozó első olvasatbeli
                    álláspontjára (1) (COM(2003)0742) (2),
               –    tekintettel a Bizottság módosított javaslatára (COM(2005)0716) (2),
               –    tekintettel az EK-Szerződés 251. cikkének (2) bekezdésére,
               –    tekintettel eljárási szabályzata 62. cikkére,
               –    tekintettel az Ipari, Kutatási és Energiaügyi Bizottság második olvasatra adott ajánlására
                    (A6-0071/2006),
               1.     jóváhagyja a közös álláspontot, annak módosított formájában;
               2.     utasítja elnökét, hogy továbbítsa álláspontját a Tanácsnak és a Bizottságnak.
               (1) Elfogadott szövegek 2005. június 7., P6_TA(2005)0211.
               (2) A Hivatalos Lapban még nem tették közzé.